《登石鼓山》
清代·赵佑

廿四奇中第几峰，寻声远上翠芙蓉。谁能文字摹周籀，自有噌吰配石钟。

晴日作雷闻隐隐，断厓过雨响淙淙。莫辞踏遍莓苔滑，残碣摩挲到下舂。

作者简介：（1727—1800）浙江仁和人，字启人，号鹿泉。乾隆十七年进士，授编修。官至左都御史。任官四十余年，典试督学几无虚岁。以八股文闻名海内。有《清献堂集》。